Espanjan Grand Prix 2009

Espanjan Grand Prix 2009 (virallisesti Formula 1 Gran Premio de España Telefónica 2009) oli Formula 1 -kauden 2009 viides osakilpailu, joka ajettiin 10. toukokuuta Circuit de Catalunyan moottoriradalla Espanjassa. Molemmat suomalaiskuljettajat jäivät kilpailussa pisteittä.

 Viikonlopun aikataulu ja sää 
PäiväAikatauluSessioSääIlmaRataKosteusPaik.8. toukokuuta10:00–11:3011:00–12:301. vapaat harjoitukset Aurinkoinen20–22 °C25–34 °C39–57 %14:00–15:3015:00–16:302. vapaat harjoitukset Aurinkoinen24–25 °C36–42 °C35–39 %9. toukokuuta11:00–12:0012:00–13:003. vapaat harjoitukset Aurinkoinen19–22 °C29–32 °C57–67 %14:00–15:0015:00–16:00Aika-ajot Aurinkoinen23 °C36–41 °C43 %10. toukokuuta14:00–16:0015:00–17:00Kilpailu Aurinkoinen23–24 °C40–43 °C53–56 %Lähde:Formula 1 Gran Premio de España Telefónica 2009

Raportti
Aika-ajot
Kauden ensimmäisen Euroopassa ajettavan kilpailun paalupaikalta lähti kolmannen kerran tällä kaudella Brawnin Jenson Button, joka ehti lähteä nopealle kierrokselleen pari sekuntia ennen ajan umpeutumista kolmannessa aika-ajo-osiossa. Toisesta ruudusta starttasi Sebastian Vettel ja kolmannesta Rubens Barrichello. Neljännestä ruudusta lähti Felipe Massa ja viidennestä Mark Webber.

Molemmat suomalaiset Kimi Räikkönen ja Heikki Kovalainen jäivät jo ensimmäiseen aika-ajo-osioon. Räikkönen teki aika-ajoissa taktiikkavirheen, kun hän ajoi aikakierroksensa ensimmäisen osion alussa ja luuli aikansa riittävän jatkoon. Hän ei tullut radalle enää osion loppupuolella, jolloin monet paransivat vielä aikaansa ja pudottivat Kimin 16. sijalle ja ulos jatkosta. Edellisen kerran Räikkönen jäi ensimmäiseen aika-ajo-osioon vuoden 2006 Bahrainin GP:ssä.
Ferrarilla olisi kuitenkin riittänyt vauhtia paremmille sijoituksille, kuten Massan vauhti osoitti. 

Heikki Kovalaisen ja McLaren-tallin vauhti taas ei riittänyt korkeammille sijoille, vaikka hänellä oli mahdollisuus ajaa nopeita kierroksia. Tallikaveri Lewis Hamilton pääsi toiseen aika-ajo-osioon, mutta oli siellä vasta 14. ja karsiutui jatkosta.

Kilpailu
Espanjan osakilpailua oli tullut seuraamaan lähes 100 000 katsojaa paikanpäälle. Kilpailuun startattiin Jenson Buttonin johdolla, mutta heti ensimmäisen mutkan jälkeen kärkeen nousi tallikaveri Rubens Barrichello. Myös Felipe Massa pystyi ohittamaan Sebastian Vettelin nousten kolmanneksi.

Toiseen mutkaan kehkeytyi pienimuotoinen joukkokolari, jonka osatekijänä oli kuudennesta sijasta Fernando Alonson kanssa taistellut Nico Rosberg. Ohittaessaan Alonsoa, Rosberg valui hieman leveäksi ja palatessaan radalle hän töytäisi takaa tulleen Jarno Trullin hiekalle. Trulli kiihdytti hiekalta suoraan poikittain radalle muiden autojen eteen ja takaa tullut Adrian Sutil törmäsi rajusti Trullin auton nokkaan, minkä seurauksena hän päätyi hiekalle ja joutui yhdessä Jarno Trullin kanssa keskeyttämään kilpailun. Samassa tilanteessa kolaroivat myös keskenään molemmat Toro Rosson kultettajat Sébastien Buemi ja Bourdais. Bourdais törmäsi jarruttaessaan suoraan tallikaverinsa perään ja lensi hieman hänen autonsa päälleen keskeyttäen samalla molempien kilpailun. Radalle jäi niin paljon romua ja hiilikuidun palasia, että turva-auton perässä jouduttiin menemään kuusi kierrosta. Kimi Räikkönen hyötyi tilanteesta ja pystyi nousemaan 10. sijalle ja Heikki Kovalainen 11. sijalle.

Molempien suomalaisten kilpailu kuitenkin keskeytyi hyvin äkkiä, kun Kovalaisen autosta hajosi vaihdelaatikko ja hän joutui tulemaan varikolle ja keskeyttämään kilpailun vain seitsemän kierroksen jälkeen. Tallikaveri Lewis Hamilton taas oli kilpailussa yhdeksäs ja jäi niukasti ilman pisteitä. Räikkönen taas ehti ajaa takaa yhdeksäntenä ajanutta Nick Heidfeldia 17. kierroksen verran, kunnes hänen autonsa yllättäen hyytyi ja Kimi joutui keskeyttämään kilpailun kaasukontrolliin tulleen vian vuoksi. Tallitoveri Felipe Massa olisi pystynyt taistelemaan loppuun asti neljännestä sijasta, mutta muutamaa kierrosta ennen loppua hänen autonsa telemetria viestitti, että polttoainetta ei olisi ollut tarpeeksi kisan loppuun saakka ajamiseksi. Talli kehotti Massaa hidastamaan vauhtiaan merkittävästi, jotta polttoainetta säästyisi. Takana ollut Sebastian Vettel pääsi Massasta ohi ja myös useiden sekuntien päässä ollut Fernando Alonso ehti ohittaa Massan, koska Alonso ajoi viisi sekuntia nopeampia kierrosaikoja. Massa pääsi maaliin niukasti kuudentena pari sekuntia ennen lähietäisyydelle ehtinyttä Nick Heidfeldia. Kisan jälkeen paljastui, että todellisuudessa Massan autoon saatiin tankattua oikea määrä polttoainetta, mutta auton laitteisto näytti polttoaineen määrän virheellisesti liian vähäiseksi. Hidastelu viimeisillä kierroksilla oli siis turhaa ja auton pysäyttäminen radan varteen ruutulipun jälkeen ei johtunut polttoaineen loppumisesta, vaan oli pelkästään varokeino.

Kilpailun voittoon ajoi jo neljännen kerran tällä kaudella Brawn GP:n Jenson Button. Kaksoisvoiton tallille varmisti Rubens Barrichello, joka menetti kilpailun alkupuolella kärkisijansa Buttonille, koska hän siirtyi kesken kisan käyttämään tallikaveriaan parempaa kahden varikkokäynnin taktiikkaa, kun taas Barrichello pysähtyi kilpailun aikana kolme kertaa. Kolmanneksi ajoi Red Bull-tallin Mark Webber ja tallikaveri Sebastian Vettel oli neljäs. Viidenneksi ajoi kotikilpailussaan Fernando Alonso. Toyotat jatkoivat pisteputkeaan sijoittumalla sijoille kuusi ja seitsemän

Tulokset
Kilpailussa ja aika-ajoissa käyttivät KERSiä tallit Ferrari ja McLaren.
Aika-ajot
 Sija Nro Kuljettaja Talli Aika (1. erä) Aika (2. erä) Aika (3. erä) Lähtöruutu122 Jenson ButtonBrawn-Mercedes1.20,7071.20,1921.20,5271215 Sebastian VettelRed Bull-Renault1.20,7151.20,2201.20,6602323 Rubens BarrichelloBrawn-Mercedes1.20,8081.19,9541.20,762343 Felipe MassaFerrari1.20,4841.20,1491.20,9344514 Mark WebberRed Bull-Renault1.20,6891.20,0071.21,0495610 Timo GlockToyota1.20,8771.20,1071.21,247679 Jarno TrulliToyota1.21,1891.20,4201.21,254787 Fernando AlonsoRenault1.21,1861.20,5091.21,3928916 Nico RosbergWilliams-Toyota1.20,7451.20,2561.22,5589105 Robert KubicaBMW Sauber1.20,9311.20,4081.22,685101117 Kazuki NakajimaWilliams-Toyota1.20,8181.20,53111128 Nelson Piquet Jr.Renault1.21,1281.20,60412136 Nick HeidfeldBMW Sauber1.21,0951.20,67613141 Lewis HamiltonMcLaren-Mercedes1.20,9911.20,805141512 Sébastien BuemiToro Rosso-Ferrari1.21,0331.21,06715164 Kimi RäikkönenFerrari1.21,291161711 Sébastien BourdaisToro Rosso-Ferrari1.21,30017182 Heikki KovalainenMcLaren-Mercedes1.21,675181920 Adrian SutilForce India-Mercedes1.21,742192021 Giancarlo FisichellaForce India-Mercedes1.22,20420

Kilpailu
 Sija  Nro  Kuljettaja  Talli  Kierrokset  Aika/Keskeytys  Lähtöruutu  Pisteet 1 22   Jenson Button  Brawn-Mercedes 66 1:37.19,202 1 10 2 23   Rubens Barrichello  Brawn-Mercedes 66 +13,056 3 8 3 14   Mark Webber  Red Bull-Renault 66 +13,924 5 6 4 15   Sebastian Vettel  Red Bull-Renault 66 +18,941 2 5 5 7   Fernando Alonso  Renault 66 +43,166 8 4 6 3   Felipe Massa  Ferrari 66 +50,827 4 3 7 6   Nick Heidfeld  BMW Sauber 66 +52,312 13 2 8 16   Nico Rosberg  Williams-Toyota 66 +1.05,211 9 1 9 1   Lewis Hamilton  McLaren-Mercedes 65 +1 kierros 14 10 10   Timo Glock  Toyota 65 +1 kierros 6 11 5   Robert Kubica  BMW Sauber 65 +1 kierros 10 12 8   Nelson Piquet Jr. Renault 65 +1 kierros 12 13 17   Kazuki Nakajima  Williams-Toyota 65 +1 kierros 11 14 21   Giancarlo Fisichella  Force India-Mercedes 65 +1 kierros 20Kesk. 4   Kimi Räikkönen  Ferrari17Kaasu16Kesk. 2   Heikki Kovalainen  McLaren-Mercedes7Vaihdelaatikko18Kesk. 9   Jarno Trulli  Toyota 0Kolari 7Kesk. 12   Sébastien Buemi  Toro Rosso-Ferrari0Kolari15Kesk. 11   Sébastien Bourdais  Toro Rosso-Ferrari0Kolari17Kesk. 20   Adrian Sutil  Force India-Mercedes0Kolari19Lähde:Espanjan GP 2009 - F1-ruutu 

 Johtokierrokset 
 Nro  Kuljettaja  Talli  Kierrokset  Yhteensä 22  Jenson Button Brawn-Mercedes 32–48, 51–66  33 23  Rubens Barrichello Brawn-Mercedes 1–19, 21–31, 49–50 32 3  Felipe Massa Ferrari 20 1

 Tilanne kuljettajien ja valmistajien MM-sarjassa 

+Kuljettajien pisteet Sija                                                                                                                     Kuljettaja Talli Pisteet 1.  Jenson Button Brawn-Mercedes 41 2.  Rubens Barrichello Brawn-Mercedes 27 3.  Sebastian Vettel Red Bull-Renault 23  4.  Mark Webber Red Bull-Renault 15,5  5.  Jarno Trulli Toyota 14,5  6.  Timo Glock Toyota 12  7.  Lewis Hamilton McLaren-Mercedes 9 8.  Fernando Alonso Renault 9  9.  Nick Heidfeld BMW Sauber 6  10.  Nico Rosberg Williams-Toyota 4,5  11.  Heikki Kovalainen McLaren-Mercedes 4  12.  Felipe Massa Ferrari 3  13.  Kimi Räikkönen Ferrari 3  14.  Sébastien Buemi Toro Rosso-Ferrari 3  15.  Sébastien Bourdais Toro Rosso-Ferrari 1  16.  Adrian Sutil Force India-Mercedes 0  17.  Nelson Piquet Jr. Renault 0  18.  Robert Kubica BMW Sauber 0  19.  Kazuki Nakajima Williams-Toyota 0  20.  Giancarlo Fisichella Force India-Mercedes 0 

+Valmistajien pisteet Sija Talli Pisteet 1.  Brawn-Mercedes 68 2.  Red Bull-Renault 38,5 3.  Toyota 26,5 4.  McLaren-Mercedes 13 5.  Renault 9 6.  BMW Sauber 6  7.  Ferrari 6 8.  Williams-Toyota 4,5  9.  Toro Rosso-Ferrari 4 10.  Force India-Mercedes 0

Muuta
 Jenson Button on ollut palkintokorokkeella kauden viidessä ensimmäisessä kilpailussa.
 Nick Heidfeldista tuli kaikkien aikojen eniten peräkkäisiä osakilpailuja maaliin ajanut kuljettaja (nyt 25 kilpailua) ohi Michael Schumacherin.

 Katso myös 
 GP2 Espanjan Grand Prix 2009

Lähteet

 Aiheesta muualla 

Luokka:Formula 1 -kausi 2009
2009